**Molitve vjernika**

**Nedjelja Presvetog Trojstva – A (7. lipnja 2020.)**

1. Svemogući vječni Oče, u imenu svoga Sina pošalji na Crkvu svoju Duha Svetoga, Branitelja, da je čuva u jedinstvu ljubavi i savršene istine, molimo te.

2. Čuvaj papu našega Franju, biskupa našeg Božu, sve biskupe, prezbitere i đakone. Pošalji ih u žetvu svoju da uče sve narode i krste ih u ime Oca, Sina i Duha Svetoga te ih utvrde u vjeri, molimo te.

3. Gospodine, izlij svoj Duh na one koji završavaju školsku godinu. Blagoslovi njihov rad da im bude na trajno izgrađivanje u Kristu, molimo te.

4. Gospodine, Nikodemu si rekao kako nijedan koji vjeruje ne propada. Pošalji nam Duha Svetoga da vjerujemo i tako težimo Nebeskom Kraljevstvu, molimo te.

5. Dobri Oče, ti si u zajedništvu sa Svetim Duhom i sa Sinom, Liječnikom duše i tijela, Začetnik života. Krijepi pogođene pandemijom i nauči nas cijeniti život koji si nam darovao, molimo te.

6. Gospodine, u Presvetom si Trojstvu dao sliku svete obitelji, daj zajednici vjernika milost da se kao braća radujemo, usavršujemo, tješimo, njegujem slogu i mir te pozdravljamo jedni druge svetim cjelovom, molimo te.

7. Primi našu pokojnu braću u svoj sveti grad gdje ćeš s Ocem i Duhom Svetim biti sve u svemu, molimo te.